崇禎十年春二月，朝鮮王倧降於女真，是為丁丑下城。是歲，李自成入蜀，縣府縣，逼成都。帝乃敕群臣潔己愛民，以回天意。崇禎十一年，洪承疇敗李自成，自成走還陝西。六月，南北直隸、山東、河南大旱，蝗。九月，陝西、山西旱，饑。洪承疇大敗李自成，自成僅以身免。十一月，女真入關，京師危殆。詔孫傳庭督援軍，洪承疇入衛。崇禎十二年，女真入山東，陷濟南。復深入中原，擄掠府縣，凡五月乃北歸。是歲，以洪承疇總督薊遼，孫傳庭總督保定、山東、河北。崇禎十三年，張獻忠、羅汝才合。有司圍李自成於巴，自成走免，入河南，飢民爭附之。是歲，天下大災異，人相食。